Alegzandra/wili-2018-roplus huggingface dataset:
Fir um Nordstéck vum Tracé den Uschloss un d'A4 ze kréien, hu misse bal 300.000 Meter Kibb mat Schwéiermetaller verknaschtem Buedem entsuergt ginn. 30.000 m³ dovu goufen zu Lëtzebuerg mat Plastiksbaatschen isoléiert a vergruewen, de Rescht koum an Däitschland op Spezialdeponien. Am Ganze kascht dës Entsuergung 30 Milliounen Euro. Am Verkafskontrakt hat déi deemoleg Arbed et gedréint kritt, datt de Staat fir d'Käschten dovu misst opkommen.

Éischte President war de Lambert Schaus. Membere vum éischte Comité waren nach de Jean-Pierre (Jemmy) Koltz, Historiker, de Pierre Feidert, Industriebesëtzer, de Jos Parmentier, Staatsbeamten, an de Gust Hoffmann, Wiert am Lokal Ënnert de Stäiler um Fëschmaart.

d'Convention nationale, och La Convention genannt - Si huet sech fir d'éischt Kéier den 20. September 1792 zesummefonnt, an zwee Deeg méi spéit d'Republik ausgeruff. Nom Stuerz vum Robespierre, den 9. Thermidor (27. Juli 1794), gouf si och Convention thermidorienne genannt. Dräi Comitée vun der Convention nationale hunn eng wichteg Roll gespillt:

De Canton du Pays tyrossais ass eng franséisch administrativ Andeelung am Arrondissement Dax, am Departement Landes an der Regioun Nei-Aquitaine.

De Canton de Jargeau ass eng fréier franséisch administrativ Andeelung am Arrondissement Orléans, am Departement Loiret an der Regioun Centre.

D'Aarbechten um leschte Stéck op Lëtzebuerger Säit, deem iwwer d'Bielesser Strooss ewech bis bei den Unschloss mat der A4, hu Mëtt 2015 ugefaangen, wéi eng eeler Bréck ofgerappt gouf. Dës Aarbechte sollten ufanks bis Enn 2017 daueren, mä och do si schonn am Fréijoer 2016 op d'mannst zwee Joer Verspéidung an Aussiicht gestallt ginn. Am Hierscht 2016 gouf mam Bau vun der neier Bréck iwwer d'Bielesserstroos ewech ugefaangen. Si soll vun der Silhouette hier der Gare Belval Universitéit gläichen a sou visuell e Kontrapunkt zu der Gare um südleche Wupp vu Belval setzen. D'Bauaarbechte fir de Wee ronderëm de Schlakentipp mat Uschloss un d'A4 sollen am Fréijoer 2017 ausgeschriwwe ginn; als Ofschloss ass ewell 2019 an Aussiicht gestallt. Bis dohinner muss de Verkéier iwwer d'Strooss laanscht d'Killweieren an duerch de Rond-Point Rämerech knéchelen.

1986 huet de Max Greger am ZDF mat enger "Super-Band“ säi 60. Gebuertsdag gefeiert, wou bekannt Kolleege wéi den Hazy Osterwald, de Paul Kuhn, den Hugo Strasser an den James Last opgetruede sinn. Vun 1992 huet hien nach als Gaaschtdirigent bei Optrëtter a Studioproduktioune vun der SWR Big Band gewierkt.

Ciudad Real ass an 102 Gemengen agedeelt. Gréisser Uertschaften nieft der Haaptstad sinn Puertollano, Tomelloso, Alcázar de San Juan a Valdepeñas, all iwwer 20.000 Awunner am Joer 2007.

Als Extinktioun bezeechent een an der Astronomie d'Ofhuele vum Liicht vun Himmelskierper beim Duerchgank duerch d'Äerdatmosphär oder interstellar Matière.

Och zu Schëffleng an an Esch-Uelzecht huet den Emile Maar, zesumme mam Conrad Pauly, d'L.R.L.-Gruppen ausgebaut, a vun deem Zäitpunkt un de Poste vum Distriktschef vun der L.R.L. iwwerholl.
An der Zäit vun der franséischer Revolutioun hat de Paschtouer Zacharias Wellenstein (1782-1828) den Eed op d'Zivilkonstitutioun refuséiert an en huet sech dowéinst misse verstoppen. Eréischt 1801 konnt en nees praktizéieren. Hie gouf an der Sakristei vun der Mutferter Kierch begruewen.

Am Pulp Magazine Black Mask, dat déi Zäit vum Joseph Shaw editéiert gouf, koum am Dezember 1922 dem Hammett seng éischt Geschicht, The Road Home, ënner dem Pseudonym "Peter Collinson" eraus. An der Oktober-Nummer 1923 vu Black Mask koum déi éischt Geschicht, Arson Plus, mam Continental Op eraus. Dat war e Personnage, deen an 28 Kuerzgeschichten an an zwéi Romaner vum Hammett opdaucht. 1932 ass e Comic vum Alex Raymond erauskomm, Secret Agent X-9, fir deen den Hammett den Text geschriwwen huet.

DIN Deutsches Institut für Normung e. V.: Mechanische Verbindungselemente 4. Muttern, Zubehörteile für Schraubverbindungen, 7. Oplo, 2001, Beuth Verlag

Den Émile Claus * 27. September 1849, † 14. Juni 1924, war e belsche Moler aus Flandern. Hie gëtt als Vertrieder vum Luminismus betruecht, eng Stilrichtung an der Molerei, vum Impressionismus.

De Gemengerot besteet an der Walperiod vum 1. Januar 2012 bis den 31. Dezember aus 15 Konzelljeeën, respektiv 13 an där duerno. Bei de Wale vun 2023 gëtt d'Zuel vun de Konzelljeeën de Reglementer vum Walgesetz ugepasst. Den éischte Gemengerot gouf an de Wale vum 9. Oktober 2011 nom Majorzsystem an de Sektioune Konstem, Houschent an Housen gewielt.

De Constant Bilocq, gebuer zu Châtillon an der Provënz Lëtzebuerg den 10. August 1912, a gestuerwen am Februar 1945 bei engem Gefaangenentransport war e belsche Paschtouer a Resistenzler.

De Plang geet op d'Bestriewunge vum Wëllem I. vun Holland zréck, déi ekonomesch benodeelegt Regiounen vu sengem Kinnekräich z'ëntwéckelen. Lëtzebuerg, dat vun Holland aus gekuckt "den Honn hanne" louch, huet dozou gezielt. Eng wichteg Roll hunn dobäi den Ausbau vu Waasserstroosse gespillt.

Hien huet zu Paräis, Reims, Metz a Lëtzebuerg Philosophie, Logik, Psychanalyse a Psychologie enseignéiert.Hien ass Grënnungsmember von der Société psychanalytique du Luxembourg, an Administrateur adjoint vum Groupe de recherches et d'études épistémologiques, Paräis.

1969: Il Prof. Dott. Guido Tersilli primario della Clinica Villa Celeste convenzionata con le mutue, vum Luciano Salce mam Evelyn Stewart a Claudio Gora

D'Lorine Zineb Noka Talhaoui, gebuer de 16. Oktober 1983 zu Stockholm, ass eng schwedesch Sängerin mat marokkanesch-berbereschen Originnen, déi ënner dem Kënschtlernumm Loreen optrëtt.

Salentiny, J. (1976), Das Fernsehen im Biologieunterricht: Vorschläge zur Verwendung von Fernsehsendungen über die Vererbungslehre im Biologieunterricht der Oberstufe.

De Sir Peter Robert Jackson ONZ, KNZM, gebuer den 31. Oktober 1961 zu Wellington an Neiséiland, ass en neiséilännesche Filmregisseur, -produzent an Dréibuchauteur.

De Projet ass awer kuerz duerno duerch d'belsch Revolution gestoppt ginn, an eréischt e puer Joer duerno ass eng Partie vum Kanal bis op Comblain-au Pont gebaut ginn.
Hess, Joseph, 1939. Der Anteil der Professoren an der Luxemburger Volkskunde. pp. 228–231 in: Un siècle de vie intellectuelle 1839-1939: nouvelles pages d'histoire nationale. Luxembourg.

No engem Konschtstudium zu Paräis a Bréissel huet den Horta ufanks fir den Alphonse Balat geschafft, mat deem zesummen en d'Kinneklech Zäre vu Laeken entworf huet - eng éischt Kéier, wou den Horta Stol a Glas verschafft huet. Geschwënn huet e selbstänneg geschafft,1885 huet hie seng éischt dräi Wunnhaiser, an der Twaalfkamerenstraat zu Gent, entworf. Duerno huet hien e puer Joer Entwërf fir ëffentlech Gebaier gemaach, fir dann nees vun 1892 un op Wunn- a Geschäftshaiser zréckzekommen.

Am Éischte Weltkrich gouf den Hammett Sergeant an dem "Motor Ambulance Corps". Et war déi Zäit, an där d'Spuenesch Gripp sech weltwäit ausgebreet huet. Den Hammett huet d'Gripp opgeraaft, déi als Longenentzündung behandelt gouf an domat ausgoung, datt hien tuberkuloskrank war. Sou huet en de Rescht vum Krich an engem Spidol an de Vereengte Staate verbruecht a fir de Rescht vu sengem Liewen huet e sech mat de Folge missen erëmploen.

Greenpeace huet no eegenen Aussoen zirka 2,83 Millioune Memberen. D'Spendenopkomme pro Joer bedréit no eegenen Donnéeën zirka 37 Milliounen Euro. Greenpeace beschäftegt zu Lëtzebuerg eng Dose Leit, weltwäit sinn et der 1.361.

D'Chang'e-2 (嫦娥二号) ass déi zweet Raumsond vun der China National Space Administration (CNSA) an déi zweet vun op d'mannst dräi geplangt Missiounen am Moundprogramm vun der Volleksrepublik China. D'Sond war den 1. Oktober 2010 um 10:59 Auer UTC vum Kosmodrom Xichang gestart. D'Sond hat den Äerdmound sechs Méint ëmkreest, fir en ze vermoossen an ze fotograféieren.

Nodeem d'CFL mat de véierachsegen De Dietrich-Autorailen, déi op den Niewestrecken agesat goufen, gutt Erfarunge gemaach haten, hu fir d'Zäit ausser dem Beruffsverkéier nach Transportmëttele gefeelt.

D'Ourthe leeft duerch d'Uertschaft. Ronderëm sinn en etlech Weekend-Chaleten. Kuckeswäert sinn d'Drëpsstee-Grotten an den engleschen Zaldotekierfecht.

An der Gare hat déi eespuereg Streck en Auswäichgleis, op deem Zich laanschtenee fuere konnten. Soss gouf et nach e puer Rangéiergleiser, fir bei de Quai vum Wuereschapp an op d'Bascule ze kommen. D'Gleisanlage goufen all ewech gerappt, an hanner der Gare gouf eng Spillplaz amenagéiert, d'Scoute kruten e Chalet gebaut an den Tennisclub huet seng Terrainen do.

Bob Frommes: Jean Gaspard de Cicignon, seigneur de Oberwampach, 'Generalmajor', ingénieur militaire, commandant de forteresse, gouverneur, inspecteur général des fortifications danoises, chevalier du Danebrog, Vauban du nord; Lëtzebuerg (beim Auteur), 1977; 341 Säiten (ill.).

Parc Housen ass zanter dem 1. Januar 2012 eng vun den 102 lëtzebuergesche Gemengen, déi aus der Fusioun vun de Gemengen Houschent, Housen a Konstem entstanen ass. Si ass vun der Fläch hier déi véiertgréisst Gemeng am Land.

Aus der réimescher Geessenziichterei Caprile Villae ass am Laf vun der Zäit Caprileville, Cabriville, Cabraiville, Cobraiville a schliisslech am 12. Joerhonnert Cobréville ginn.
La fabuleuse aventure de Marco Polo ass en historeschen Abenteuerfilm vum Denys de la Patellière, Raoul Lévi an Noël Howard aus dem Joer 1965.

Besonnesch déi jonk franséisch Kritiker Jean-Luc Godard a François Truffaut ware vum Film A Time to Love and a Time to Die nom Roman vum Erich Maria Remarque begeeschtert. Mat Imitation of Life huet hie 1959 säi leschte Spillfilm an den USA gedréint.

Den NGC 6340 ass eng Spiralgalaxis am Stärebild Draco. Si gouf am Joer 1788 vum Astronom Wilhelm Herschel mat sengem 18,7 Zoll-Teleskop entdeckt.

Am Joer 2012 kritt de Folk-Clupp seng 35 Joer an et gëtt ëmmer nach Concerten organiséiert, meeschtens an Zesummenaarbecht mat aneren Kulturinstitutiounen.

Fir senger Mamm hiren 93. Gebuertsdag am September 2003 huet de Johan Verminnen e Buch geschriwwen, dat ganz grousse Succès hat, Prinses van het Pajottenland. Am Buch erzielt en d'Liewe vu senger Mamm, déi mat 14 Joer als Déngschtmeedchen op Bréissel schaffe gaangen ass.

Zu Hogwarts léiert den Harry zwéi gutt Kolleege kennen: De Ron Weasley an d'Hermione Granger. Si begleeden hien a sengen Aventuren. Och den Hagrid gëtt ee Kolleeg. Hie war en ale Schüler vun der Schoul, deen d'Schoul net fäerdeg gemaach huet. Hien ass elo de Wiechter vun Hogwarts a wunnt an enger klenger Häip am Park vum Schlass vun Hogwarts.

« La question de la valeur en sciences humaines », an Res Publica, Numéro spécial: Les Sciences, Paräis, Presses Universitaires de France, 2001.

Den Tony Iommi an de Geezer Butler, déi zwee eenzeg Originalmemberen déi iwwreg bliwwe sinn, hunn doropshin no engem neie Sänger gesicht. De Choix ass am Dezember 1982 op de fréieren Deep Purple-Sänger Ian Gillan gefall. Ursprénglech sollt de Projet net méi Black Sabbath heeschen, mä op Drock vun der Plackefirma gouf den Numm bäibehalen. Während den Opnamen ass den Drummer Bill Ward, deen erëm niichter war, zréckkomm. Den Album Born Again ass bei de Kritiker duerchgefall, mä huet sech trotzdem gutt verkaaft. Den Eduardo Rivadavia vun Allmusic huet d'Plack "fuerchtbar" genannt a bemierkt, datt "dem Gillan säi Blues-inspiréierte Stil a seng humorvoll Texter komplett inkompatibel mat de Meeschtere vum Ënnergank an der Däischtert" wier.

Hie koum aus der Dynastie vun de Saud. Den Ibn Saud huet déi verschidde Clanen op der Arabescher Hallefinsel bekämpft (notamment d'Haschimiten deenen en d'helleg Stied Mekka a Medina, a vereent ofgeknäppt huet) an konnt, als vereenten Territoire, 1932 d'Kinnekräich Saudi-Arabien grënnen, vun deem e bis 1953 Kinnek war.

Well eng eenzeg Lëscht ze grouss wier gouf s'alphabetesch den Uertschaften no opgedeelt. D'Navigatiounsläischt hei drënner leet Iech weider op d'Deellëschten.

25. Abrëll: De Francis Crick an de James Watson publizéieren hir Entdeckung vun der Duebelhelixstruktur vun der DNA an der Zäitschrëft Nature

648: Den Hellege Remakel Abt vun der Abtei vu Solignac huet e Klouschter an de Bëscher vun den Ardennen gegrënnt. D'Stad huet sech du mat senger Nopeschuertschaft Stavelot an enger Fürstabtei (principauté abbatiale) zesummegeschloss. Méi Informatioun doriwwer am Artikel: Fürstentum Stavelot-Malmedy
De Prix de Raville ass e Lëtzebuerger Konschtpräis deen all zwee Joer un een oder méi Lëtzebuerger Konschtschafent, deenen hir Wierker um Salon vum Cercle artistique de Luxembourg ausgestallt sinn, vergi gëtt. De Prix de Raville gëtt ofwiesselnd mat dem Prix Pierre-Werner verginn.

Während den Ozzy Osbourne 2006 un neiem Material fir säi Soloalbum geschafft huet, huet d'Plackefirma Rhina Records d'Kompilatioun Black Sabbath: The Dio Years verëffentlecht, mat Lidder vun de véier Black-Sabbath-Placken op deenen de Ronnie James Dio gesongen huet. Fir déi Plack hunn den Iommi, de Butler, den Dio an den Appice sech erëm zesummegedoen an dräi nei Lidder geschriwwen an opgeholl. Zefridde mam Resultat hunn den Iommi an den Dio entscheet, de Line-Up aus der Period vun Heaven and Hell fir eng Welttournée nees ze forméieren. Während de Line-Up aus Osbourne, Butler, Iommi a Ward nach ëmmer offiziell Black Sabbath geheescht huet, huet déi nei Grupp sech Heaven & Hell genannt, nom Album mam selwechten Numm, fir Confusioun ze evitéieren. De Ward war ursprénglech och mat ageplangt, mä ass virun der Tournée wéinst musikaleschen Differenze mat "e puer Memberen" ofgesprongen a gouf duerch de Vinny Appice ersat. Domat war de Line-Up zu Zäite vun den Albumen Mob Rules an Dehumanizer erëm komplett.Heaven & Hell ass mat Megadeth a Machine Head op USA-Tournée gaangen an huet e Live-Album an eng DVD zu New York opgeholl. 2009 huet d'Band donieft de Studioalbum The Devil You Know erausbruecht. Am Mee 2009 huet den Osbourne den Iommi zu New York verklot a gesot den Iommi hätt de Bandnumm illegal benotzt. Am Abrëll 2010 huet Black Sabbath zesumme mat Metallica eng Single a limitéierter Editioun fir de Record Store Day verëffentlecht. De 16. Mee 2010 ass de Ronnie James Dio u Mokriibs gestuerwen. De Mount drop ass de Sträit tëscht dem Osbourne an dem Iommi viru Geriicht mat engem Vergläich zu engem Enn komm. Déi genee Konditiounen sinn net bekannt.

Den Andreas Winkelman lieft eleng op der Insel Fårö. D'Anna, eng jonk Witfra, déi laanscht säin Haus geet, freet hien op si bei him telefonéieren däerf. Heemlech lauschtert den Andreas dem Telofonsgespréich no a wéi d'Anna fortgeet vergësst si hir Posch…

D'Buerg ass eng imposant Anlag. Si gesäit sech quadratesch un, wat si awer net ass: 50 m Säitelängt am Süden, 66 m am Osten, 68 m am Westen an 49 m am Norden. Op all Eck steet een Tuerm, dräi dovu si véiereckeg an een ass ronn. D'Mauere sinn tëscht 12 an 18 m héich a se si plazeweis bis 4,8 m déck. D'Trape si sou ugeluecht, datt Rietshänner se besser verdeedege konnten.
De Joli huet eng Hällewull vu perséinlechen a Gruppenaussstellungen organiséiert a sech och dru bedeelegt. 1990 huet hien als eenzege Lëtzebuerger um Salon d'automne am Grand Palais des Champs Elysées zu Paräis deelgeholl.Och huet hien bei der Triennale Latine France-Espagne-Portugal 1993 um Puy a Frankräich deen éischte Präis kritt grad sou wéi zu Marseille, zu Aix-en-Provence, zu Arles an zu Châteauneuf-du-Pape bei den internationale Salone vun der Associatioun ARTS-INTER c/o "Seigneurs de l'Art", déi grouss Coupe vum Valéry Giscard d'Estaing, d'Sëlwermedail vu Vittel, d'Bronzemedail vun Nanzeg an d'Bronzemedail vu Metz c/o Promotions des Arts de France an de Prix du Conseil Général vu VIANO DO CASTELO/PORTUGAL c/o Académie Littéraire et Artistique de HAUTE-LOIRE . Op Grond vu sengem Palmarès a senge sëllechen Auszeechnunge gouf de Josy europäëschen Delegéierte vun der Académie Internationale de Lutèce zu Paräis a fondé de pouvoir vun der Société d'Encouragement-L'Élite de France och mat Sëtz zu Paräis. An der Belsch ass et an der Académie Wallonne des Arts an an der Académie Européenne des Arts wou hie sech dacks behaapt huet. Zu Lëtzebuerg si seng verschidde Participatiounen am CAL (Cercle artistique de Luxembourg) net ze vergiessen. Dës Indikatioune betreffen nëmmen eng kleng Auswiel.

Den Drummer Vinny Appice huet d'Band no der Reuniounsshow verlooss fir beim Ronnie James Dio senger Soloband matzemaachen. Doropshinn huet de Iommi de fréiere Rainbow-Batteur Bobby Rondinelli rekrutéiert an de fréiere Sänger Tony Martin erëm an d'Boot geholl. D'Museker sinn an de Studio gaange fir neit Material ënner engem neien Numm ze verëffentlechen. Wéi scho virdrun, ass den Album Cross Purposes am Februar 1994 op Drock vun der Plackefirma dunn awer als Black-Sabbath-Plack verëffentlecht ginn. E Concert ass als Videokassett an eng weider CD (Cross Purposes Live) als Livealbum erauskomm. No der Europatour huet den Drummer Bobby Rondinelli d'Band erëm verlooss a gouf fir fënnef Concerten a Latäinamerika duerch den Originalbatteur Ward ersat. Méi spéit huet och de Bassist Geezer Butler Black Sabbath fir eng zweete Kéier verlooss. Hien huet e Soloprojet mam Numm GZR gegrënnt an den Album Plastic Planet (1995) verëffentlecht. Dorop ass d'Lidd Giving Up ze héieren, dat kritesch dem Tony Iommi géigeniwwer ass, well dee weider den Numm Black Sabbath benotzt. Am Text heescht et: "You plagiarised and parodied / the magic of our meaning / a legend in your own mind / left all your friends behind / you can't admit that you're wrong / the spirit is dead and gone".

27. August: Pillnitzer Deklaratioun. De Keeser Leopold II. an de Friedrich Wilhelm vu Preisen beschléisse sech zugonschte vun der franséischer Monarchie an d'franséisch Affären anzemëschen.

Eng ronn 200 Meter vun der Gare ewech stoung an Direktioun Koler a Waassertuerm, als Waasserreserve fir d'Damplokomotiven ze fëllen, a quesch vis-à-vis dovu Baubude fir Rottenaarbechter.
De Ferschweiler Plateau ass besonnesch bekannt fir seng sëllechen neolithesch Siten. Zu deene remarkabelsten zielen dat sougenannte Fraubillenkreuz, e Megalith, dee 4,50 m héich war an der So no vum Missionär Willibrord selwer an e Kräiz ëmgemeesselt gouf (dat haut just nach 3,5 m grouss ass), de Langstein an den Druidenstein.

Am Unhänger waren 6 Reie mat zesummen 30 feste Sëtzer an eng 4-sëtzeg Bänk op engem Enn vum Won. Um aneren Enn war e WC an e Gepäckraum vu 7,5 m2 mat 6 Klappsëtzer ënnerbruecht. Duerch déi méiglech 46 Stéiplazen (21 am Persouneraum, 25 am Gepäckraum) konnt d'Remorque bis 80 Persoune faassen.

De Canton de Semur-en-Brionnais ass eng fréier franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.

D'Chang'e-2 war ufanks als Backup fir d'Chang'e-1 virgesinn. D'Sond baséiert och op dem Dong Fang Hong-III-Bus. Solarzellen (knappss 2 kW) fabrizéieren déi elektresch Energie an Drallrieder souwéi Kalgasdüse suerge fir d'Lagregelung.

Den HIP 11915 gehéiert zu enger Rei vu ronn 60 als "Sonnenzwilling" klasséiert Stären, déi zanter 2011 am Kader vun engem Sichprogramm fir Exoplanéiten ëm sou Stäre mam Échelle-Spektrograph HARPS vum Europäesche Südobservatoire (ESO) ënnersicht ginn. En internationaalt Astronomenteam ënner der Leedung vu brasilianesche Wëssenschaftler hunn am Juli 2015 den Noweis vun engem Planéit bekannt ginn, deen ëm den HIP 11915 kreest. D'Entdeckung gouf mat der Radialvitessmethod gemaach.

1953 - La Société aux XIe et XIIe siècles dans la région mâconnaise (Armand Colin) *1955 - “Le Moyen Âge. L'expansion de l'Orient et la naissance de la civilisation occidentale”

Zanter 1990 ass hien och Member vum Jury fir de Concours de recrutement vun de Biologiesprofesseren, d'éischt als Sekretär, duerno als President vum Jury.

Si huet hir Konschtstudien op der Ecole supérieure des arts dekoratifs de Strasbourg gemaach, déi si mam d'Diplôme national supérieur d'expression plastique opgeschloss huet.

D'Theorie vum heliozentreschem Weltbild (gr: Helios = "Sonn" a kentron = "Zenter") seet, datt d'Sonn de Mëttelpunkt ass, ronderëm deen all d'Planéiten kreesen.

De Julien Green krut eng ganz Rëtsch literaresch Auszeechnungen a gouf 1972 als éischten Net-Fransous Member vun der Académie française (bis 1997).

Éischt Resultater goufen 2010 publizéiert an et goufen Gravitatiounslënseneffete observéiert an éischt Hiweiser op Donkel Matière eleng aus dem CMBÄhnlech Ziler verfollegt och den South Pole Telescope, dat am Joer 2007 säin first light gesinn hat.

den Adel, zweete Stand. Zum Adel zielt och d'kinneklech Famill. Graff gekuckt gëtt et zwou Forme vun Adel, de Schwertadel, deem seng Originne bis an d'Mëttelalter zréck ginn, an d'sougenannten Noblesse de Robe, wat déi Leit sinn, déi duerch eng bestëmmte Charge (zum Beispill Magistrat oder Kinneklechen Offizéier) zu engem Adelstitel komm sinn.

Den Albert Weinberg gëtt es net midd ze zeechnen, a vill vu senge Fans kënne confirméieren, datt hien op Festivallen nach owes Bicher mat an den Hotel hëlt, fir se do ze dédicasséieren, well hie seng Unhänger net wëll dersonner heemgoe loossen.
Harry Potter and the Chamber of Secrets (de: "Harry Potter und die Kammer des Schreckens" fr.: "Harry Potter et la chambre des secrets" (1998))

Wéinst hirem Alter an der Plaz wou se stinn, gehéieren si zu de bemierkenswäerte Beem zu Lëtzebuerg. Si goufe fir d'éischt 2002 op d'Lëscht vun dëse Beem opgeholl.

Chartres war e wichtegt Handelszentrum fir Agrarprdukter, an d'Foire vu Chateaudun bis an d'19. Joerhonnert ee wichtegt Dréikräiz fir Wueren.

Psychedelic Rock ("Psychedelesche Rock") ass e Sub-Genre vun der Rockmusek, dee virun allem an der zweeter Hallschecht vun den 1960er Jore populär war.

D'Geschicht ass de Studium, d'Relatioun an d'Interpretatioun vun der Vergaangenheet. Den Numm huet als Urspronk dem Herodot seng Enquêten, Historiai op Griichesch awer et ass den Thukydides, dee fir d'éischt "wëssenschaftlech" Methoden an der Historiographie benotzt huet.

De Canton de Saint-Dizier-Nord-Est ass eng fréier franséisch administrativ Andeelung am Arrondissement Saint-Dizier, am Departement Haute-Marne an der Regioun Champagne-Ardenne.

Nodeem de Lugo vum Parlament ofgesat gi war, gouf de Federico Franco den 22. Juni 2012 als neie Staatspresident vu Paraguay vereedegt. Am Abrëll 2013 si regulär Wale geplangt.

Si war d'Duechter vun engem räichen Uelegmagnat aus dem Oklahoma, dem William Balser Skirvin, deen och de Grënner vun de Skirvin Hotelle war. Si huet sech 1916 mat engem Ingenieur a Schmelzhär, dem George Mesta, bestuet. Wéi hire Mann 1925 gestuerwen ass, ass hir, als eenzeg Ierwin, e Verméige vun 78 Milliounen $ an de Schouss gefall.

Den 1. Juli 2005 hunn do 4.035 Awunner op 172,292 km² gelieft. Iwwer d'Hallschent vun der Gemeng (9 022 ha) si Bëscher, dorënner d'Forêt d'Anlier. Léglise ass aus 6 Gemenge regruppéiert ginn, déi sech am Ganzen aus 28 Dierfer zesummegesat hunn:

De Comité Alstad a.s.b.l. ass eng lëtzebuergesch Associatioun déi sech an der Stad Lëtzebuerg fir d'Organisatioun vu kulturellen Aktivitéiten an der Uewerstad, ronderëm de Fëschmaart asetzt.

De Frédéric-Auguste Bartholdi, gebuer den 2. August 1834 zu Colmar a gestuerwen de 4. Oktober 1904 zu Paräis, war e franséische Sculpteur. Säi bekanntst Wierk ass d'Fräiheetsstatu op der Liberty Island, New Jersey, virun New York.

1844 goung si hannescht op Haworth, wou se mat hire Schwësteren ënner de (männleche) Pseudonymen Ellis (Emily), Acton (Anne) a Currer (Charlotte) Bell e Gedichtband erausginn huet, deen awer kaum Keefer fonnt huet. Och hiren éischte Roman The Professor huet, sou laang se gelieft huet, keen Editeur fonnt. Hire literareschen Duerchbroch hat se 1847 mam Roman Jane Eyre.

Am November 2012 ass de Service de renseignement am Zesummenhang mat der Bommeleeër-Affär duerch verschidden Aussoen vu sengem fréiere Chef Marco Mille an d'Schlagzeile komm.Eng parlamentaresch Enquête-Kommissioun gouf doropshin opgesat, déi déi jorelaang Mëssstänn bannent dem SREL, déi am Wochentakt vun der Press opgedeckt goufen, an d'politesch Responsabilitéit dofir, opgeschafft huet.
D' Ronnbottepress gouf 1971 vun der Vermeer Company erfonnt. Fir eng ronn Bott ze pressen, leeft d'Stréi oder d'Hee iwwer Rimmen, déi mat Gummisdäpp besat sinn, an d'Material oprullen. Wann d'Bott eng gewësse Gréisst huet, gëtt se mat Seeler zesummegebonnen a kann hannen aus der Press erausrullen. D'Botten hunn en Duerchmiesser vun 1,50 Meter an e Gewiicht vun tëscht 500 an 800 Kilo.

Wéi no ville gléckleche Joren eng Seuch an Theben ausbrécht seet d'Orakel vun Delphi viraus dat de Mäerder vum Laios fonnt misst ginn. Den Ödipus ënnersicht de Fall a fënnt eraus dat hie selwer de Mäerder ass an e seng eege Mamm bestuet huet. D'Iokaste huet sech doropshin erhaang an den Ödipus huet sech d'Aen ausgestach.

Déi dräi Stänn (fr: trois états, trois ordres) bilden zesummen d'Gesellschaft vu Frankräich am Ancien Régime. Nëmmen déi zwee éischt Stänn hate speziell Privilegien.

D'Hausméck (Musca domestica) ass eng Méckenaart aus der Gattung Musca bannent der Famill Muscidae. Ass eng kosmopolitesch Aart. Se gëtt 2 Ënneraarten: M. d. domestica a M. d. vicina.D'Insekt ass 6–8 mm oder bis 13 mm laang. D'Weibche leet am Duerchschnëtt 120 Eeër.

Den Tracé op franséischer Säit ass net onëmstridden, well en, am Géigesaz zu der Lëtzebuerger Säit, zu groussem Deel duerch bis dohin onberéiert Natur féiert. Naturschutz-Organisatioune kritiséiere besonnesch, datt en en natierleche Korridor tëscht Natura 2000-Zonen (den Naturschutzgebidder Ellergronn a Prënzebierg) zerstéiere géif, an ausserdeem eng net méi exploitéiert Eisebunnslinn vu Fontoy op Däitsch-Oth ënnerbrécht, déi deemno net méi aktivabel wier.

De Kapitän, 38 Membere vum Equipage, zwéin Tireuren an zéng Passagéier (dorënner 4 SOE-Aagenten) hunn dobäi d'Liewe verluer. Zwéi Besatzungsmemberen an ee Passagéier goufe vun der HMS Petunia (K 79) aus dem Waasser gefëscht an zu Stornoway u Land gesat. Zwéin aner Besatzungsmembere an ee Passagéier ware vum Rettungsschëff Copeland gerett ginn an zu Greenock u Land gesat ginn.

Den Atomium ass eent vun deene bekanntste Bauwierker vu Bréissel. E gouf fir d'Weltausstellung 1958 vum Architekt André Waterkeyn als Symbol fir d'Atomzäitalter an de friddleche Gebrauch vun der Atomenergie opgeriicht.

E Kulturzenter, Kulturzentrum oder Centre culturel ass e Gebai, dat haaptsächlech fir kulturell a sozial Manifestatioune benotzt gëtt, zum Beispill fir d'Opféierung vun Theaterstécker a Concerten, fir Konferenzen, Floumäert oder Fester. Si hu meescht ee grousse Sall an e puer méi kleng Nieweraim.

1946 gouf hien zum President vun der Union Adolphe (zanter 1947 Union Grand-Duc Adolphe) gewielt an ass dat bis zu sengem Doud am Joer 1956 bliwwen.

d'Communes waren eng Grupp vum Drëtte Stand, déi sech den 11. Mee 1789 zesummefonnt huet. Den 12. Juni 1789 hunn d'Communes déi aner Stänn invitéiert, sech hinnen unzeschléissen, wat och verschidde Membere vum Klerus gemaach hunn.

Den 9. August 1901 gouf déi éischt Uergel, déi aus der Uergelmanufaktur Bridder Müller vu Reifferscheid aus der Äifel koum, feierlech vum Deche vun der Méchelskierch, dem Bernard Haal an dem Mutferter Paschtouer Hubert Keipes geseent.
1940 gouf d'Colette Flesch mat hirer Famill op Brive-la-Gaillarde evakuéiert, wou hire Papp kuerz drop gestuerwen ass. Mat hirer Mamm ass si eng Zäit a Frankräich bliwwen an ass och do an d'Schoul gaangen, bis si 1945 erëm zréck op Lëtzebuerg geplënnert sinn. Nodeem si um Belair an d'Pimärschoul gaange war, huet si hire Premièresexamen am Meedercherslycée an der Stad gemaach.

Günther Anders. De la désuétude de l’homme. Paräis, Éd. du Jasmin, Kollektioun « Désaccords », dirigéiert vum Angèle Kremer-Marietti, 2004. (Eräuskomm mat der Kontributioun vum Centre National du Livre, Frankräich.) (Rezensioun 1, Rezensioun 2, Buchbeschraiwung)

5. - 6. Oktober: Opstand zu Paräis: d'"Poissarden" zéien op Versailles an zwéngen de Kinnek, op Paräis ze kommen. De Louis XVI. plënnert an de Palais des Tuileries.

Den Niccolò Machiavelli, gebuer den 3. Mee 1469 zu Florenz an do gestuerwen den 21. Juni 1527 war en italienesche Schrëftsteller, Philosoph a Politiker.

Vun 1978 bis 1998 schafft de Jos Salentiny och als Formateur am Kader vum pedagogesche Stage. Zanter 1998 ass hien Coordinateur de discipline fir de Beräich Biologie an ass souwuel als Formateur wéi och als Tuteur aktiv.

2012 huet si nach eng Kéier beim Melodifestivalen matgemaach a konnt sech mat hirem Lidd Euphoria fir d'Participatioun beim Eurovision Song Contest zu Baku duerchsetzen. An der zweeter Halleffinall vum Grand Prix huet si d'éischt Plaz gewonnen, an de 26. Mee 2012 an der Finall huet si dunn de Grand Prix fir Schweden mat 372 Punkte gewonnen.

D'Eure-et-Loir ass Deel vun der Regioun Centre. Et läit südwestlech vum Paräisser Ballungsgebitt an d'Landschaft ass duerch 3 Couchë vum Paräisser Baseng gekennzeechent: am Norden den Thimerais, am Osten d'Beauce, am Süden den Dunois. Am Weste leien d'Hiwwele vun der Perche.

Als Profi huet hien 3 Etappen um Tour de France gewonnen, an 2004 huet en op den Olympesche Spiller vun Athen eng Goldmedail op der Pist (Equipe zu 2) gewonnen.

No dem totale Schued am Zweete Weltkrich (1943) gouf dat legendäärt Operenhaus erëm a Rekordzäit opgebaut. Den 11. Mee 1946 gouf et mat engem Concert mam Arturo Toscanini nei opgemaach.

Et ass eng lëtzebuergesch Formatioun, déi Rock a Blues spillt. D'Rockband ëm de Christian Arend als Sänger, Steve Adam op der Gittar, Mike Christnach um Bass, Rodrigo Marques um Keyboard an den Daniel Juchem op der Batterie gouf 2006 an der Rockhal an d'Welt geruff, wou si och 2 Joer laang ënner Daach war.

Norbert Thill (Text & Biller): Oberwampach - Schlossherrschaft und Schlossbesitzer in Geschichte und Gegenwart; in: Heimat + Mission (erausgi vun den Häerz-Jesu Patere vu Clairefontaine; Drock: Sankt-Paulus, Lëtzebuerg) , Nr. 1/2, 2003; Ss. 25-44.

Ënnerwee ass en op enger Kräizung dem Laios begéint dee mat klengem Gefolleg ënnerwee war. Deen huet den Ödipus fir e Reiber gehalen a wollt e net duerchloossen. Doropshin erschléit den Ödipus hien an déi meescht vu senge Leit. Domat huet sech eng vun deenen zwou Prophezeiungen erfëllt.
D'Traditioun fir virun enger Kiermes Hämmel duerch d'Gaassen ze dreiwen ass am Kader vun der Schueberfouer opkomm. Do gouf et beim Präisschéissen Hämmel ze gewannen an d'Foraine wollten deemno Reklamm fir d'Schéissbude maachen andeems se de Stater Leit hir schéi Präishämmel weise gaange sinn. Dat ass sou gutt ukomm, datt duerno uechtert d'ganz Land d'Kiermes mat engem Hämmelsmarsch agelaut goufen, obschonn et keen Hammel ze gewanne gouf.

1558 gouf d'Schlass vun den Truppe vum Herzog vu Guise zerstéiert a verbrannt. 1621 gouf et nei opgebaut. 1721 huet den Heinrich vu Schauwenburg d'Wirtschaftsgebaier nees opbaue gelooss. Dës Wirtschaftsgebaier goufen eréischt 1973 ofgerappt, just den Entréestuerm gouf stoegelooss, et ass den Tuerm, deen och haut nach do steet.

21. Januar: De Kinnek Louis XVI. gëtt higeriicht. Konsequenz dovun ass de Bäitrëtt vun England, Spuenien, Portugal an de meeschten däitschen an italienesche Staaten zu der Koalitioun géint Frankräich.

Do ass hie bei säi Monni a seng Tatta, d'Dursleys, placéiert ginn. Den Harry hat et net einfach bei hinnen. Si hu seng Zauber-Donen net acceptéiert. Si si Muggles, dat heescht datt si keng Zauberer sinn. Wéi en 11 Joer kritt huet, ass den Harry invitéiert ginn, fir de Schoulufank op Hogwarts ze kommen. Mä säi Monni a seng Tatta hunn d'Bréiwer verbrannt éier den Harry se liese konnt. Si wollten net datt den Harry en Zauberer gëtt. Well keng Äntwert komm ass, sinn nei Bréiwer vum Direkter geschéckt ginn, ouni Succès. Do huet deen den Hallefris Rubeus Hagrid geschéckt, fir den Harry ze sichen.

De Jacques Meyers war 1900 Matgrënner a gouf Sekretär vun der Université populaire. Ausserdeem huet hien hir Zäitschrëft, d'Revue luxembourgeoise, mat erausginn, an doran Artikele publizéiert.

« Folie » (mam Angèle Kremer Marietti), am Le Dictionnaire du Corps, dirigéiert vum Bernard Andrieu. Paräis: Éd. du CNRS an L’Harmattan, 2005.

Zanen, J.P., 1908. Praktische Anleitung zum Feldmessen, Grundstückteilen und Nivellieren für landwirtschaftliche Lehranstalten. Stuttgart, Ulmer, VI-95 S.

De Bau vun der Villa des Roses huet sengerzäit zum Plang vun der Regierung gehéiert, fir Villae ronderëm den ëffentleche Parken unzeleeën an doduerch laangfristeg Investisseuren u Lëtzebuerg ze bannen.

1983 krut hien de Bruno-H.-Bürgel-Präis vun der Astronomescher Gesellschaft fir säi Verdéngscht bei der Populariséierung vun der Astronomie.

De Max Greger, gebuer den 2. Abrëll 1926 zu München, an och do de 15. August 2015 gestuerwen, war en däitsche Bigband-Leeder, Jazzmuseker, Saxophonist an Dirigent.

De Canton de Saint-Germain-les-Belles ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.

De Plewneliew huet op der Technescher Universitéit zu Sofia Informatik studéiert, an déi Studien 1989 ofgeschloss.1990 huet hien d'Baufirma Iris International gegrënnt, an 1994 d'LinBulgaria GmbH., 1998 d'Lindner Iris Immobilien OOD als Deel vun der Lindner AG a Bulgarien.
Besonnesch populär waren hir Serien Adventure, The Famous Five (de: Fünf Freunde), Mystery of (de: Geheimnis um...), The Secret Seven (de: Die Schwarze Sieben), The Barney Mystery Series (de: Rätsel um...), The Secret Series (z.D. och The Adventurous Four; de: Die Arnoldkinder, spéider: Die verwegenen Vier), The Naughtiest Girl (de: Lissy), Malory Towers (de: Dolly), Six Cousins (de.: Famile Langenfeld, spéider: Sechs Kinder, a St. Clare's Series (de: Hanny und Nanny). A Groussbritannie war besonnesch d'Noddy-Serie ganz populär.

Am Joer 2007 goung alles a Betrib. D'Haaptinstrument ass eng Bolometerkamera (Millimeter Bolometer Array Camera, MBAC) mat neiaartege supraleedende Transition Edge Sensore fir dräi Frequenze tëscht 145 GHz an 280 GHz. ACT gëtt zesumme vu 17 Institutioune aus den USA (ënner anerem vun der Princeton Universitéit), Kanada, Mexiko, Chile, Südafrika an Groussbritannien gebaut a bedriwwen an haaptsächlech vun der National Science Foundation finanzéiert. Gebaut gouf d'Teleskop vun Dynamic Structures vu Vancouver.

Ass um p.k. 8,88; hei ass d'Schleis och zougetippt, d'Haus vum Schleisewiechter steet nach do, an um um Kapp vun der Schleis besteet nach den ënneschten Däich dee schif zum Schleisekanal gebaut war; 500 Meter méi wäit ass e Wier dat am Bett vun der Ourthe gebaut war an och elo nach gutt an der Rei ass.

Um leschte Sonndeg am Kierchejoer (also eng Woch virum éischten Adventssondeg) feiert d'kathoulesch Kierch d'Fest vu Christus dem Kinnek. Dëst Fest huet eng kloer eschatologesch Dimensioun, well et – als Ofschloss vum Kierchejoer – d'Iwwerzeegung ausdréckt datt um Enn vun der Zäit de Jesus Christus ëremkënnt an d'Schëpfung zu hirer Vollendung féiert a vun do un als Kinnek herrsche wäert. D'Eegeschaften déi dësem Räich - no chrëschtlecher Virstellung - zoukommen, ginn och an der Präfatioun vun dësem Dag beschriwwen: "das Reich der Wahrheit und des Lebens, das Reich der Heiligkeit und der Gnade, das Reich der Gerechtigkeit, der Liebe und des Friedens".

De Groussherzog Jean, vun deem bekannt ass, datt hien e groussen Interessi fir d'Beem an d'Natur am Allgemengen huet, huet 1989, bei der Geleeënheet vum 25. Joresdag vu senger Trounbesteigung, all Gemeng am Land e jonke Lannebam geschenkt.

D'Verëffentlechung an den USA ass op 1971 verréckelt ginn, well den éischten Album do deemools nach an den Charts war. Doropshin ass Black Sabbath an Amerika op Tournée gaangen. No der Verëffentlechung huet Paranoid et bis op déi 12. Plaz an den US-Charts gepackt a bis haut goufe véier Milliounen Exemplarer verkaaft. Wéi och schonn den éischten Album ass e bei de Kritiker deemools duerchgefall, mä gëtt hautdesdaags als ee vun de beschten an aflossräichsten Heavy-Metal-Albume vun allen Zäite betruecht. Déi zweet Single Iron Man huet et zwar an den amerikaneschen Charts net an d'Top 40 gepackt, mä bleift bis haut ee vun de bekannteste Lidder vu Black Sabbath a war bis 1998 (wéi d'Single Psycho Man erauskomm ass) d'Lidd mat der héchster Chartpositioun an den USA.
2011 huet si beim Melodifestivalen deelgeholl, der schwedescher Virentscheedung fir de Grand Prix Eurovision. Si huet et awer mat hirem Lidd My Heart Is Refusing Me net gepackt, an ass ausgescheet.

1854 huet d'Charlotte Brontë den Arthur Bell Nicholls (1819–1906) bestuet. Mä schonn dat Joer drop ass si - entweder un Tuberkulos oder enger schwangerschaftsbedéngter Stoffwiesselstéierung) - gestuerwen.

D'Eisebunnsstreck 6 vun der lëtzebuergescher Eisebunnsgesellschaft CFL ass eng 16,65 km laang zweegleiseg Eisebunnsstreck mat Normalspur, déi vun der Gare vu Lëtzebuerg op Beetebuerg féiert an doriwwer eraus op d'franséisch Grenz südëstlech vun Diddeleng a Richtung Zoufftgen. Se gouf den 11. August 1859 a Betrib geholl an huet deemools der Gesellschaft Guillaume-Luxembourg gehéiert. Se gouf 1956 mat enger Spannung vu 25 kV - 50 Hz elekrifizéiert.

d'Assemblée législative - vum 1. Oktober 1791 bis September 1792, war d'Assemblée législative d'Parlament vun der konstutionneller Monarchie, nom Fall vum Kinnek du vun der Republik.

d'Generalstänn - ënner dem Ancien Régime waren d'Generalstänn eng Versammlung vun den dräi Stänn, déi vum Kinnek aberuff ginn ass, wann hien et fir néideg gehalen huet, zum Beispill wann et ëm eng nei Steier gaangen ass.

De Boreas ass d'Personifikatioun vum raue Nordwand dee Keelt a Stierm mat sech bruecht huet. Hien ass meeschtens als ale Mann mat Flilléken, laangen Hoer a Baart duergestallt ginn. Der So no ass en aus dem Skytheland (vum ukrainesche Floss Borysthenes) komm, vun deem och säin Numm ofgeleet ass.

Zanen, J.P., 1909. Rechnen und praktische Geometrie: Übungsbuch für landwirtschaftliche Winterschulen und ländliche Fortbildungsschulen. Stuttgart, Eugen Ulmer, 144 S.

Hien huet no senger Première op der École normale d'instituteurs vum Departement Var an op der Universitéit Aix-en-Provence studéiert. Duerno huet hien d'École nationale d'administration als Member vun der promotion «Robespierre» (Januar 1968 - Mee 1970) gemaach.

Besonnesch als Pionéier vun de Videoclippen huet de René Steichen sech en Numm gemaach; Museker wéi Céline Dion, Michel Polnareff, INXS, Claude François, Serge Gainsbourg, Johnny Halliday, Jermaine Jackson sinn op Bartreng komm, fir hir Clippen opzehuelen. Seng Technik koum och zum Asaz an Dessins-animés-Serien, wéi Ulysse 31.

No hire Sekondärsstudien am Lycée Hubert-Clément zu Esch-Uelzecht, huet si hir Ausbildung als Schauspillerin zu London a Paräis an der Royal Central School of Speech and Drama, am Queen Mary & Westfield College an der International School of Theatre Philippe Gaulier gemaach. Hir professionell Debuten hat d'Claire Thill duerno zu Paräis. Zanterhier schafft si haaptsächlech als Schauspillerin zu Lëtzebuerg, an England an a Frankräich. Am Theater huet si ënner anerem ënner der Regie vum Michel Didym, der Deborah Warner, dem Joyce Henderson, dem Frank Hoffmann an der Jacqueline Posing-Van Dyck gespillt.
Vu do un huet hie mat der Fuerzkonscht opgehalen an e puer Bäckereien zu Marseille iwwerholl. 1922 ass en op Toulon geplënnert an huet do eng Firma gegrënnt, déi Kichelcher a Pain de régime gebak huet, an déi kuerz drop vu senge Jongen iwwerholl gouf. 1930 ass seng Fra gestuerwen.

De Kepler-438 ass e Rouden Zwerg am Stärebild Lyra. Hie läit ronn 470 Liichtjoer vun eiser Sonn ewech. De Stär gëtt vun op d'mannst engem Exoplanéit ëmkreest.

De Canton de Cotignac ass eng fréier franséisch administrativ Andeelung am Arrondissement Brignoles, am Departement Var an der Regioun Provence-Alpes-Côte d'Azur.

17 Schleisen si gebaut ginn, en etlecher bestinn nach haut, anerer sinn zougetippt ginn oder ofgerappt ginn, eng grouss Partie vum Kanal ass och zougetippt ginn nom Zweete Weltkrich an et si Stroossen drop gebaut ginn (z. B. zu Hony an zu Esneux). Eng Schleis fontionnéiert haut nach an zwar d'Schléiss N°1 zu Angleur, do wou de Kanal an d'Meuse leeft.

Wéi déi kleng Niewebunnen an Däitschland net méi rentabel genuch waren ass d'Iddi opkomm fir Stroossegefierer, déi amstand ware bëlleg vill Leit ze transportéieren, op d'Schinnen ze setzen.

D'Critèrë fir de Präis sinn eng héich Qualitéit an Individualitéit vun engem Wierk dat méiglechst onofhängeg vun auslännesche Konschtstréimungen an Aflëss soll sinn.

Seng Haaptchargen hunn deemools virun allem an der Beschafung vu Geldmëttelen, Liewensmëttel- a Kleederkaarten an der Verdeelung vu patriotesche Fluchziedele bestanen.

den Drëtte Stand (Tiers état) ass de ganze Recht vun der Bevëlkerung, déi, déi schaffen. Zum Drëtte Stand zielt och d'Biergertum an déi ganz Landbevëlkerung. Zueleméisseg ass den Drëtte Stand am meeschte vertrueden.

En Instrumentalstéck vun der New Wave-Grupp Depeche Mode heescht Oberkorn (It's a small town). D'Band war do den 30. Mäerz 1982 am Rainbow Club opgetrueden.

De Georges Michel Claude Duby, gebuer de 7. Oktober 1919 zu Paräis, a gestuerwen den 3. Dezember 1996 bei Aix-en-Provence, war e franséischen Historiker, a Spezialist vum Mëttelalter. 1988 gouf en an d'Académie française opgeholl . Hien huet sech selwer als Humanist gesi fir dee familiär Valeuren an de Kampf géint sozial Ongerechtegkeete ganz wichteg waren.

De Samuel Dashiell Hammett, gebuer de 27. Mee 1894 am Verwaltungsbezirk St. Mary's County a Maryland (USA) a gestuerwen den 10. Januar 1961 am Lenox Hill Spidol zu New York City war en US-amerikanesche Schrëftsteller.

Tëscht Cobreville a Remoiville gouf et fréier eng Gierwerei um Uwänner vum Ruisseau de Beulet, un déi haut nach just de Lieu-dit La Tannerie an dat verfalent Gebai erënneren.

Schonn als Jugendlechen hat hien erausfonnt, datt en eng rar Fäegkeet hat. Duerch eng speziell Otemtechnik konnt hien eng gréisser Quantitéit Loft schlécken, déi him et erlaabt huet, allerhand Melodien ze fuerzen.

An de stiermeschen Mee-68er-Zäiten huet hie mat aneren Autueren de Pilote verlooss a mat hinnen zesummen L'Écho des savanes gegrënnt. Enn vun den 1970er Joren huet hie seng eegen Zäitschrëft, Fluide glacial, kreéiert. Bekannt Personnagen dodra waren de Scout Hamster Jovial, de Superdupont (d'Virbild vum Superjhemp) oder de Pervers Pépère.
Donieft gëtt et eng Partie Anlagen uechter d'Land, déi wuel verschidde Planzenaarten regruppéieren, mä kaum als botanesch Gäert oder Arboreten bezeechent kënne ginn, well z. B. net als solcht ugeluecht goufen, keng Beschëlderung existéiert oder keen Accès méiglech ass:

78 % vun alle Monumenter erënneren u lëtzebuergesch Krichsaffer. Vun 1945 bis an d'1970er goufe praktesch an all Gemeng sou Monumenter, meeschtens no bei der Kierch oder dem Kierfecht, opgeriicht. Et gouf an deene meeschte Fäll keen Ënnerscheed gemaach tëscht Zivilaffer, Zwangsrekrutéiert, déi an däitscher Uniform un der Front gefall sinn, Refractairen, oder Resistenzler. 1994/95, fir de 50. Anniversaire vun der Ardennenoffensiv, sinn eng Rëtsch Monumenter derbäikomm.

Responsable vum Atelier " Psychanalyse et critique de l'idéologie " um Kongress Marx International III, organiséiert vun der revue Actuel Marx de der Universitéit Paräis 10, Nanterre. 2002

Den Ofschlossrapport gouf den 5. Juli 2013 virgeluecht an den 10. Juli an der Chamber debattéiert. Doropshin huet de Premierminister Jean-Claude Juncker (CSV) festegestallt, datt souwuel déi meescht Oppositiounsparteien wéi och de Koalitiounspartner LSAP sech fir Neiwalen ausgeschwat hunn, an huet ugekënnegt, de Grand-Duc deen Dag drop doriwwer z'informéieren.

6425 - Rapport d'activités de la Commission de Contrôle parlementaire conformément à l'article 15(8) de la loi du 15 juin 2004 portant organisation du Service de Renseignement de l'Etat - Année 2011

De Begrëff Agnostizismus (v. griich.: a-gnoein - net wëssen) gëtt mat zwou verschiddene Bedeitungen associéiert. Éischtens bezeechent dee Begrëff déi philosophesch an theologesch Usicht, datt d'Existenz oder d'Net-Existenz vun engem Gott (bzw. Gëtter) entweder onbekannt oder grondsätzlech net erkennbar ass. An anere Wieder, d'Existenz vun engem oder méi Gëtter ass weder beweisbar, nach ze widderleeën. Dowéinst refuséieren d'Agnostiker, sech kloer zum Glawen un d'Existenz vun engem Gott ze bekennen. Mä am Géigesaz zum Atheismus schléisst den Agnostizismus d'Méiglechkeet, datt et iewer e Gott kéint ginn, net aus.

Duerch säin Doud, 1962, konnt hie seng Aarbechten un enger Nei-Editioun vum Nicolas Gredt sengem Sagenschatz des Luxemburger Landes net op en Enn bréngen.

Wien eng Stad un den Zuch hänkt setzt se an e Reseau vu Mäert, vu Gedanken, vu mënschlechen a materiellen Echangen. En industrielle Rank bilt sech ronderëm d'Festungsstad an hire rayon militaire. D'Stad selwer kritt d'Funktioun vun engem Zentrum wou Decideuren zesummekommen, wou d'Suë versuergt ginn. D'Militairestrategie gëtt lues a lues duerch d'Wirtschaftstrategie ersat.

« Dans quelle mesure la psychanalyse peut-elle contribuer à une théorie du sujet ? », am Débat « Penser le sujet aujourd'hui » aux Éd. Du Cerf, Paräis, fir d'Zelebratioun vun de 15 Joer vun der Kollektioun « Passages » vum Heinz Wismann. Aner Intervenanten: Jean Bollack, Alain Touraine, Heinz Wismann. 2001

Den Emile Maar, gebuer de 7. Oktober 1916 zu Nidderkuer a gestuerwen den 23. September 1965 zu Käerjeng, war e geléierte Gärtner, spéider Sergeant an der 1re Armée Française a Leeder vun verschiddene lëtzebuergesche Resistenzzellen.
Danielle Boillet a Marie-Françoise Piejus, Les guerres d'Italie: histoire, pratiques, représentations, CIRRI, Université de la Sorbonne Nouvelle, Paräis, 2002.

1993 huet hie seng Autobiographie erausbruecht, J'existe, je me suis rencontré, an där en ë. a. och seng Kandheet beschreift, déi en am Krich, als Kand vun ungaresche Judden, verstoppt bei enger Bauerefamill verbruecht huet.

De Bëschofswopen, deen an der mëttelster Chouerfënster vun der Kathedral ze gesinn ass, weist déi dräi Schéierpunkte vum Bëschof Philippe senger Spiritualitéit: d'Häerz-Jesu, Maria a Christus an der Hostie. Säi Wope gëtt sou beschriwwen: D'azur à la croix d'or chargée du Sacré-Coeur de Jésus brûlant de gueules, rayonnant d'or, une croix de sable issant des flammes, accompagnée au premier canton du monogramme de la Vierge d'argent, au chef cousu de gueules cahrgée d'une hostie d'argent rayonnante d'or au monogramme du Christ de sable.

Säi Papp Corneille war Aarbechter, Voiturier a Steebrochbesëtzer an ass 1881 mat 34 Joer gestuerwen, de Joseph Lorenzo hat grad 4 Joer. Seng Kandheet huet hien du mat senger Schwëster bei der Bomi zu Nidderfeelen verbruecht. Hien huet säi Secondaire an der École Apostolique vun den Häerz-Jesu Pateren zu Clairefontaine gemaach an den 2. September 1889 ass hien och do an d'Kongregatioun agestrueden. Säi Studium huet hie fir d'éischt an enger Schoul fir Missionären zu Saint-Quentin (Frankräich) gemaach, ier hie säin Theologiestudium am Séminaire Saint-Sulpice zu Issy-les-Moulineaux bei Paräis mat engem Doktorat am Joer 1900 ofgeschloss huet.

Et ass zanter 5000 Joer an engem Stéck bewunnt. Well et sou wäit ewech vun allem ass, si vill Invasiounen einfach "laanscht gaangen". Paradoxerweis ass Khinalug, wéinst senger entleeëner Lag, mëttlerweil eng Destinatioun fir Reesender ginn.

De Präis ass 1987 vun der UCL-Bank an d'Liewe geruff ginn, a krut den Numm "Raville" well d'Bank am Haiser-Komplex Raville an der Stad war. Nodeem d'Dresdner Bank 1997 zwee vun den Haiser am Raville-Komplex vun der UCL-Bank ofkaaft hat, huet si och d'Stëftung vum Prix de Raville mat iwwerholl.

De Stär ass mat enger visueller Hellegkeet vun 8,58 mag vill ze liichtschwaach, fir nach mat bloussem A gesinn ze ginn. Hie kann awer scho mat enger gudder Spektiv lokaliséiert ginn.

Secret Agent ass e britesche Film vum Regisseur Alfred Hitchcock aus dem Joer 1936 nom Roman Ashenden vum W. Somerset Maugham an no engem Theaterstéck vum Campbell Dixon.

Bibliothek und Schule der Abtei Echternach um die Jahrtausendwende - Inaugural-Dissertation zur Erlangung der Doktorwürde der Philosophischen Fakultäten der Albert-Ludwigs-Universität zu Freiburg i. Br.; in: Publications de la Section historique (PSH) de l'Institut grand-ducal de Luxembourg, Bd. XCI; Lëtzebuerg (Drock: Joseph Beffort), 1977; Ss. 201-378.

Zanen, J.P., 1906. Der heutige Stand der Moorkultur und Moorbesiedelung im Deutschen Reiche, dargestellt an der Hand einer kulturtechnisch-ökonomischen Studienreise. Giessen, v. Münchow, VI-92 S.